****

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΗΜΑΘΙΑΣ****ΔΗΜΟΣ ΒΕΡΟΙΑΣ****ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ** |   |

Μ Ε Λ Ε Τ Η

**« Υπηρεσία: ΤΑΧΥΜΕΤΑΦΟΡΑ ΕΓΓΡΑΦΩΝ-ΔΕΜΑΤΩΝ έτους 2025»**

Ενδεικτικός προϋπολογισμός: **2.011,28 € με** **ΦΠΑ**

**ΠΕΡΙΕΧΟΜΕΝΑ**

-ΤΕΧΝΙΚΗ ΠΕΡΙΓΡΑΦΗ-ΣΥΓΓΡΑΦΗ ΥΠΟΧΡΕΩΣΕΩΝ

- ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

- ΤΙΜΟΛΟΓΙΟ ΠΡΟΣΦΟΡΑΣ

1. **ΤΕΧΝΙΚΗ ΠΕΡΙΓΡΑΦΗ**
* Η παρούσα μελέτη αφορά την εργασία για την παροχή υπηρεσίας της ταχυμεταφοράς (courier) εγγράφων και δεμάτων για το υπόλοιπο του έτους 2025 από την υπογραφή της σύμβασης.
* Η ανάθεση της υπηρεσίας θα εκτελεστεί σύμφωνα με τις διατάξεις του Ν. 4412/2016 (ΦΕΚ 147Α ) «*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»* και συμπληρωματικά τις διατάξεις των Ν.3463/2006 «Κώδικας Δήμων & Κοινοτήτων», Ν.3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης», Ν.4053/12 «Ρύθμιση λειτουργίας της ταχυδρομικής αγοράς, θεμάτων ηλεκτρονικών επικοινωνιών και άλλες διατάξεις».
* Η συνολική δαπάνη για την ως άνω παροχή υπηρεσίας προϋπολογίζεται στο ποσό των **2.011,28** ευρώ, συμπεριλαμβανομένου Φ.Π.Α., η οποία θα βαρύνει τον K.A. 00/6221 «Ταχυδρομικά Τέλη» του προϋπολογισμού του Δήμου Βέροιας του οικονομικού έτους 2025 αντιστοιχεί δε στον κωδικό **CPV:64110000-0** «Ταχυδρομικές Υπηρεσίες».
* Η ανάθεση κρίνεται απαραίτητη για την εύρυθμη λειτουργία του Δήμου µας, προκειμένου να αποστέλλει απρόσκοπτα την κατεπείγουσα αλληλογραφία του και να διεκπεραιώνει τις υποχρεώσεις που απορρέουν από τις αρμοδιότητές του.
* Ο προϋπολογισμός της παρούσας μελέτης ανέρχεται στο ποσό των **2.011,28** ευρώ συμπεριλαμβανομένου Φ.Π.Α. 24% και αφορά στις υπηρεσίες ταχυμεταφοράς που θα προκύψουν και θα πραγματοποιηθούν από την υπογραφή της σχετικής σύμβασης έως το τέλος του έτους 2025, **χωρίς να υπάρχει δέσμευση από το Δήμο για απορρόφηση όλων των ποσοτήτων της μελέτης.** Η εν λόγω απορρόφηση θα κυμαίνεται ανάλογα με τις προκύπτουσες ανάγκες του Δήμου.
* Οι αποστολές αυτές αφορούν τόσο προορισμούς εντός πόλης όσο και σε χερσαίους, δυσπρόσιτους και νησιώτικους προορισμούς στην Ελλάδα.
* Ενδεικτικά**,** ο χρόνος παράδοσης των αποστολών του Δήμου θα πρέπει να είναι 1 ημέρα για προορισμούς εντός της πόλης, 1-2 ημέρες για χερσαίους προορισμούς, 1-3 ημέρες για νησιώτικους προορισμούς και 1-5 ημέρες για δυσπρόσιτους προορισμούς, όπως θα αναφέρονται και στους γενικούς Όρους Ανάληψης Μεταφοράς της μειοδότριας εταιρείας.
* Οι προσφορές που θα δοθούν από τους ενδιαφερόμενους θα αφορούν όλες τις παραπάνω κατηγορίες προορισμών και θα προσδιορίζουν τις χρεώσεις σε μονάδες βάρους με ενδεικτικό χρόνο παράδοσης.
* **Οι προσφορές που θα δοθούν από τους ενδιαφερόμενους** **θα ισχύουν και για παραλαβή επιστολών ή δεμάτων με χρέωση του Δήμου Βέροιας, αφού, όμως, πρώτα, το Γραφείο Πρωτοκόλλου του Δήμου Βέροιας λάβει γνώση, και εγκρίνει κάθε παραλαβή.**
* Για κάθε αποστολή επιστολής ή δέματος που φεύγει από τον Δήμο Βέροιας, θα πρέπει να είναι ενήμερο το Γραφείο Πρωτοκόλλου του Δήμου, το οποίο θα έχει και την υποχρέωση να τηρεί και σχετικό αρχείο.
* Κάθε αποστολή που θα διεκπεραιώνεται θα πρέπει να είναι αυτόματα ασφαλισμένη για απώλεια ή καταστροφή, όπως θα αναφέρονται στους γενικούς Όρους Ανάληψης Μεταφοράς της μειοδότριας εταιρείας.
* Στο τέλος του κάθε μήνα η επιχείρηση θα εκδίδει τις αποστολές που πραγματοποιήθηκαν μέσα στο μήνα για τον κάθε υπάλληλο του Δήμου, με αναφορά στον προορισμό της εκάστοτε αποστολής, καθώς και το τιμολόγιο που θα περιλαμβάνει τις αποστολές του μήνα και θα στέλνεται στο protokollo@veria.gr.
1. **ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |  |  |  |  |
| --- | --- | --- | --- | --- | --- | --- | --- |
| **α/α** | **ΠΕΡΙΓΡΑΦΗ ΕΙΔΟΥΣ** | **Τιμή Μονάδα****σε €** | **Ποσότητα** **ανά έτος** | **Χρόνος παράδοσης****(σε ημέρες)** | **ΑΞΙΑ****(ανά έτος)****σε €** | **Φ.Π.Α. 24% σε €** | **ΣΥΝΟΛΙΚΗ ΑΞΙΑ σε €** |
| 1. | Ταχυμεταφορά εγγράφων-δεμάτων εντός πόλης βάρους έως 2 κιλά.  | 7,00 | 8 | 1 | 56,00  | 13,44  | 69,44  |
| 2. | Ταχυμεταφορά εγγράφων-δεμάτων εντός πόλης με χρέωση για κάθε επιπλέον κιλό πέρα από τα 2. | 9,00 | 2 | 1 | 18,00  | 4,32  | 22,32  |
| 3. | Ταχυμεταφορά εγγράφων-δεμάτων σε Χερσαίους προορισμούς βάρους έως 2 κιλά.  | 10,00 | 115 | 1-2 | 1.150,00  | 276,00  | 1.426,00  |
| 4. | Ταχυμεταφορά εγγράφων-δεμάτων σε Χερσαίους προορισμούς με χρέωση για κάθε επιπλέον κιλό πέρα από τα 2.  | 12,00 | 24 | 1-2 | 288,00  | 69,12  | 357,12  |
| 5. | Ταχυμεταφορά σε Δυσπρόσιτες Περιοχές. | 10,00 | 3 | 1-5 | 30,00 | 7,20 | 37,20 |
| 6. | Ταχυμεταφορά εγγράφων-δεμάτων σε Δυσπρόσιτες Περιοχές προορισμούς με χρέωση για κάθε επιπλέον κιλό πέρα από τα 2.  | 13,00 | 2 | 1-5 | 26,00  | 6,24  | 32,24  |
| 7. | Ταχυμεταφορά σε Νησιωτικούς Προορισμούς | 12,00 | 2 | 1-3 | 24,00  | 5,76  | 29,76  |
| 8. | Ταχυμεταφορά εγγράφων-δεμάτων σε Νησιωτικούς Προορισμούς με χρέωση για κάθε επιπλέον κιλό πέρα από τα 2.  | 15,00 | 2 | 1-3 | 30,00  | 7,20  | 37,20  |
| **ΓΕΝΙΚΟ ΣΥΝΟΛΟ** | **1.622,00** | **389,28** | **2.011,28** |

|  |  |
| --- | --- |
| ΣΥΝΟΛΟ ΧΩΡΙΣ ΦΠΑ | 1.622,00 € |
| ΦΠΑ (24%) | 389,28 € |
| ΓΕΝΙΚΟ ΣΥΝΟΛΟ ΕΝΔΕΙΚΤΙΚΗΣΔΑΠΑΝΗΣ | **2.011,28 €** |

Οι αναφερόμενες τιμές διαμορφώθηκαν μετά από έρευνα που διενεργήθηκε από το Τμήμα στις τρέχουσες τιμές του εμπορίου σε αντίστοιχο είδος.

**3. ΓΕΝΙΚΗ & ΕΙΔΙΚΗ Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

**Άρθρο 1ο : Αντικείμενο συγγραφής**

α) Η παρούσα συγγραφή υποχρεώσεων αφορά την παροχή υπηρεσιών ταχυμεταφορών εγγράφων & δεμάτων από την υπογραφή της σύμβασης έως το τέλος του έτους 2025.

β) Η προϋπολογισθείσα δαπάνη ανέρχεται στο ποσό των 2**.011,28 €** συμπεριλαμβανομένου Φ.Π.Α.

Κριτήριο κατακύρωσης είναι η χαμηλότερη τιμή.

**Η δαπάνη των δημοσιεύσεων βαρύνει τον ανάδοχο/τους αναδόχους.**

**Άρθρο 2ο** : **Ισχύουσες διατάξεις**

Η ανάθεση των εργασιών θα γίνει σύμφωνα με τις διατάξεις:

1.- Του Ν. 4412/2016 (ΦΕΚ 147Α ) «*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».*

2.- Του Ν.3463/2006 «Κύρωση του Κώδικα Δήμων & Κοινοτήτων» (ΦΕΚ 114Α΄).

3.- Του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (ΦΕΚ 87Α΄).

4.- Του Ν.4053/12 «Ρύθμιση λειτουργίας της ταχυδρομικής αγοράς, θεμάτων ηλεκτρονικών επικοινωνιών και άλλες διατάξεις» (ΦΕΚ 44Α΄).

**Άρθρο 3ο : Συμβατικά στοιχεία**

Συμβατικά τεύχη είναι:

α) Ο προϋπολογισμός της μελέτης

β) Οι τεχνικές προδιαγραφές – γενική συγγραφή υποχρεώσεων

γ) Τιμολόγιο προσφοράς

**Άρθρο 4ο: Δικαίωμα και προϋποθέσεις συμμετοχής**

* Οι οικονομικοί φορείς που συμμετέχουν στον διαγωνισμό απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών, ήτοι υπηρεσίες ταχυμεταφοράς εγγράφων – δεμάτων.
* Ειδικότερα απαιτείται να διαθέτουν Γενική Άδεια για την υπηρεσία ταχυμεταφοράς εγγράφων – δεμάτων.

**Άρθρο 5ο : Υποχρεώσεις του Αναδόχου**

* Να τηρεί το απόρρητο της αλληλογραφίας.
* Να διασφαλίζει την προστασία δεδομένων προσωπικού χαρακτήρα των χρηστών και την προστασία της ιδιωτικής ζωής.
* Η συμπλήρωση των συνοδευτικών δελτίων ταχυμεταφοράς να γίνεται από την εταιρεία.
* Ο ανάδοχος οφείλει να φροντίζει για την ασφάλεια της αλληλογραφίας και την παράδοσή της στους παραλήπτες στην κατάσταση που παραδόθηκε από το προσωπικό του Δήμου Βέροιας.
* Σε περίπτωση απώλειας ή φθοράς των αντικειμένων μετά από διαπιστωμένη υπαιτιότητα του αναδόχου θα αποζημιώνεται ο αποστολέας.
* Κάθε αποστολή που διακινείται μέσω του αναδόχου είναι αυτόματα ασφαλισμένη (χωρίς επιβάρυνση του αποστολέα ή του παραλήπτη), για απώλεια ή καταστροφή.
* Ο ανάδοχος είναι υποχρεωμένος να τηρεί τις διατάξεις περί μέτρων ασφαλείας και είναι αποκλειστικά υπεύθυνος για την ασφάλεια των χρησιμοποιούμενων μέσων και των εκτελουμένων έργων.

|  |  |
| --- | --- |
| **ΕΛΕΓΧΘΗΚΕ & ΘΕΩΡΗΘΗΚΕ**Βέροια, 15-5-2025Ο Αναπληρωτής ΔιευθυντήςΧΡΗΣΤΟΣ ΛΙΛΙΟΠΟΥΛΟΣ | **ΣΥΝΤΑΞΗ**Για το Τμήμα Διοικητικό ΚΩΝΣΤΑΝΤΙΝΟΣ ΚΟΥΚΟΥΛΑΚΗΣ |

**ΤΙΜΟΛΟΓΙΟ ΠΡΟΣΦΟΡΑΣ**

ΥΠΗΡΕΣΙΑ ΤΑΧΥΜΕΤΑΦΟΡΩΝ

|  |  |  |  |  |  |  |  |
| --- | --- | --- | --- | --- | --- | --- | --- |
| **α/α** | **ΠΕΡΙΓΡΑΦΗ ΕΙΔΟΥΣ** | **Τιμή Μονάδα****σε €** | **Ποσότητα** **ανά έτος** | **Χρόνος παράδοσης** | **ΑΞΙΑ****(ανά έτος)****σε €** | **Φ.Π.Α. 24%** | **ΣΥΝΟΛΙΚΗ ΑΞΙΑ σε €** |
| 1. | Ταχυμεταφορά εγγράφων-δεμάτων εντός πόλης βάρους έως 2 κιλά.  |  | 8 | 1 |  |  |  |
| 2. | Ταχυμεταφορά εγγράφων-δεμάτων εντός πόλης με χρέωση για κάθε επιπλέον κιλό πέρα από τα 2. |  | 2 | 1 |  |  |  |
| 3. | Ταχυμεταφορά εγγράφων-δεμάτων σε Χερσαίους προορισμούς βάρους έως 2 κιλά.  |  | 115 | 1-2 |  |  |  |
| 4. | Ταχυμεταφορά εγγράφων-δεμάτων σε Χερσαίους προορισμούς με χρέωση για κάθε επιπλέον κιλό πέρα από τα 2.  |  | 24 | 1-2 |  |  |  |
| 5. | Ταχυμεταφορά σε Δυσπρόσιτες Περιοχές. |  | 3 | 1-5 |  |  |  |
| 6. | Ταχυμεταφορά εγγράφων-δεμάτων σε Δυσπρόσιτες Περιοχές προορισμούς με χρέωση για κάθε επιπλέον κιλό πέρα από τα 2.  |  | 2 | 1-5 |  |  |  |
| 7. | Ταχυμεταφορά σε Νησιωτικούς Προορισμούς |  | 2 | 1-3 |  |  |  |
| 8. | Ταχυμεταφορά εγγράφων-δεμάτων σε Νησιωτικούς Προορισμούς με χρέωση για κάθε επιπλέον κιλό πέρα από τα 2.  |  | 2 | 1-3 |  |  |  |
| **ΓΕΝΙΚΟ ΣΥΝΟΛΟ** |  |  |  |

 Ο ΠΡΟΣΦΕΡΩΝ